Tanggal 13 Juni enjing opsihtêrlanbo dhatêng kantor ngampiri kula, lajêng têrus bidhal dhatêng Ulinwèh kilo mètêr 14 numpak sêpedhah, kangge ningali pasitèn ingkang badhe kaukur. Saking pangandikanipun, opsihtêrlanbo, kula supadosa damêl situasi, pasitèn ing ngriku. Sasampunipun lajêng kapurih ambage kangge tiyang 100 semah. Sabageanipun wiyar sabau, awit pasitèn wau badhe kangge tiyang boyongan saking tanah Jawi Wetan.